[{"text_idx": "#000001", "text": "La 8-an de septembro IOC (Internacia Olimpika Komitato) decidis, ke en 2020 la Olimpikoj kaj Paralimpikoj okazu en Tokio, pro tio efektive okazis la deklaro pere de la japana c\u0302efministro Abe, ke akvo poluita per radioaktivaj substancoj de la nukleaj centraloj en Fukus\u0302ima estas sub kontrolo. Certe estas g\u0302ojinda afero, ke la Olimpikoj okazos en Japanio en 2020, c\u0302ar pasinttempe ne estas tiaj g\u0302ojigaj novaj\u0302oj en Japanio. Svarmas malbonaj aferoj en la socio sub ekonomia stagno dum c\u0302irkau\u0306 dudek \u201cperditaj jaroj\u201d. (Fakte, mi rimarkis, ke en la lasta jaro estis preskau\u0306 neniu g\u0302ojiga granda novaj\u0302o por la japana popolo krom tiuj en la kampo de sportoj kaj tiu de \u201cla C\u0302ielarbo de Tokio\u201d [Tokyo Sky Tree]). Tamen multaj personoj scias, ke la aserto de la c\u0302efministro estas tute mensoga, kaj li parolis nur pri sia espero. La sekvan tagon la kabineta sekretario devis korekti la enhavon de la parolado de la c\u0302efministro."}, {"text_idx": "#000002", "text": "La fakto estas, ke la akvo poluita de radioaktivaj substancoj de la nukleaj centraloj estas ekster regado. Kvankam Tokia Elektroenergia Kompanio (TOPCO) provizore konstruis 1000 rezervujojn por la poluita akvo."}, {"text_idx": "#000003", "text": "Unue: G\u0302is nun ne estas konate, kiel statas la internoj de la reaktordomoj, c\u0302ar la radiada dozo estas tro alta kaj homoj ne povas eniri la reaktordomon."}, {"text_idx": "#000004", "text": "Due: por malvarmigi la bastonojn de nuklea hejtaj\u0302o en la reaktoroj oni devas envers\u0302i tiom da akvo en la reaktorojn, kiom unu rezervujo por 1000 tunoj da akvo senigita nur de cezio k.a, sed kun alt-densa stroncio dum du kaj duono da tagoj."}, {"text_idx": "#000005", "text": "Trie: la rezervita poluita akvo likas el la rezervujoj provizore konstruitaj pro la difektaj strukturoj, unuj post la aliaj."}, {"text_idx": "#000006", "text": "Kvare: po 1000 tunoj da subtera akvo tage enfluas la c\u0302irkau\u0306an terenon de la reaktordomoj kaj el tiuj, 400 tunoj da akvo fluas en la subteron."}, {"text_idx": "#000007", "text": "Ankau\u0306 estas pli serioza afero, ke la akvo envers\u0302ita en la reaktoron, kiu supozeble iel rompig\u0302is, likas kaj atingas la subteran akvon kaj poluas g\u0302in, kiel montras la monitorado de radioaktivecaj substancoj en putoj, fositaj en la areo c\u0302irkau\u0306 la nuklea centralo."}, {"text_idx": "#000008", "text": "Estas konjektite, ke la poluita subtera akvo finfine enfluas la maron. TOPCO komencis konstrui subteran s\u0302ildmuron per plisolidigo de la subtero per kemiaj\u0302oj, sed la s\u0302ildmuro ankorau\u0306 ne kompletig\u0302is. Dume la poluita akvo kurbiris preter la s\u0302ildmuro kaj certe fluas en la maron!"}, {"text_idx": "#000009", "text": "La problemo de la subtera akvo estas tre serioza. Antau\u0306 kelkaj tagoj malkas\u0302ig\u0302is la fakto, ke en la lasta jaro oni anticipis la problemon de la subtera akvo kaj la plano konstrui subteran s\u0302ildmuron kontrau\u0306 subtera akvo estis proponita al TOPCO, sed pro financaj kialoj g\u0302i estis malakceptita de la elektroenergia kompanio kaj de tiama respondeculo de la eksa kabineto pri la akcidento de la nuklea centralo de Fukus\u0302ima."}, {"text_idx": "#000010", "text": "TOPCO kaj la japana registaro ne pensas riskon unue, kaj c\u0302iam la financo superas eblajn dang\u0302erojn, kio estas certe heredita de la nuna kabineto. C\u0302efministro Abe faris vendvojag\u0302on pri japanaj nukleaj centraloj tutmonde, sub la preteksto, ke la japana teknologio pri nuklea energio estas la plej alta en la mondo. Tute hontinda ago! Ankorau\u0306 nun 150 000 homoj de Fukus\u0302ima estas devigitaj esti rifug\u0302intoj. La poluita akvo estas ekster kontrolo. La akcidento de la nuklea centralo en Fukus\u0302ima estas en kriza situacio. La mondo devas c\u0302iam atente rigardi la aferon kaj postuli al C\u0302efministro Abe plenumi tion, kion li promesis en Buenos Aires. Antau\u0306 c\u0302io necesas starigi fundamentan principon \u201cneniam polui la maron per radioaktivaj substancoj\u201d kaj kiel la japana registaro utiligi c\u0302iujn eblajn rimedojn. Facilanima penso de TOPCO \u201cdilui la poluitan akvon kaj fluigi g\u0302in en la maron\u201d kau\u0306zis la fus\u0302ajn rimedojn de TOPCO kontrau\u0306 poluita akvo kaj sekvaj akcidentoj. La estro de la Nuklea Reguliga Au\u0306toritato ripete diris, ke akvo poluita de nukleaj substancoj, sufic\u0302e diluita, povus esti forj\u0302etota en la maron, senkonsidere al elimino de tricio. La japana registaro ne volas repreni la deklaron, ke la akcidento de la nuklea centralo de Fukus\u0302ima estas solvita, malgrau\u0306 la kriza stato de la akvo poluita de radioaktivaj substancoj, plimultig\u0302anta je 400 tunoj c\u0302iutage. Nun c\u0302iuj nukleaj centraloj en Japanio c\u0302esis funkcii pro regula ekzamenado kaj TOPCO kaj la aliaj elektroenergiaj kompanioj klopodas iel refunkciigi siajn nukleajn centralojn per c\u0302iuj fortoj, dum la plejmulto de la japana popolo deziras nuligi c\u0302iujn nukleajn centralojn c\u0302iuokaze, c\u0302ar ni nun uzas neniom da elektro farita de ajna nuklea centralo."}, {"text_idx": "#000011", "text": "Se la japana registaro ne s\u0302ang\u0302as la nunan politikon, mi timas, ke ankorau\u0306 en 2020 la problemoj koncerne la akcidenton de la nuklea centralo en Fukus\u0302ima ne estos tute solvitaj kaj oni plue poluigos la maron kaj subteran akvon per radioaktivaj substancoj."}]